hu hu hu hu hu hu hu hu hu hu fr es hu en hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu en hu hu hu hu hu hu hu hu hu hu hu hu en en en en en sv fr de de fr fr hu hu en hu hu hu de hu hu hu hu hu hu eo hu hu hu hu hu hu hu hu hu hu fr es hu en hu hu hu hu fr hu hu
2019, a nagy hullámzások éve
2019-ben is meglehetősen érdekes és mozgalmas eseményekre számíthatunk. Készülj föl velünk a szeszélyes Disznó évére, az Eragon Stúdió által kezdeményezett rendezvényen, ahol három szakember szemszögéből nyerhetsz rálátást a következő év feladataira és lehetőségeire. Megtudhatod, mire számíthatsz az üzletben, a munkád, a kapcsolataid és a magánéleted területén.
A rendezvény időpontja: 2018. december 8. (szombat) 9,40-től 15-30-ig
A rendezvény helyszíne: Harmónia Palota Rendezvényközpont Ybl nagyterme, 1088 Budapest, Múzeum u. 9.
Az előadásokról hangfelvétel készül, melyet utólag küldünk ki, letölthető formában, és az év során bármikor visszahallgathatod.
3. Molnárné Gyürki Erika (www.era-gon.hu), az Era-Gon Üzleti és Vállalati Asztrostúdió vezető elemzője új megvilágításba helyezi a jövő év várható üzleti tendenciáit, gazdasági és anyagi kilátásait.
Jegyrendelés: írj egy emailt  a Ez az e-mail-cím a szpemrobotok elleni védelem alatt áll. Megtekintéséhez engedélyeznie kell a JavaScript használatát.
A jegyek ára : 6.990.- Ft, Early bird kedvezménnyel, november 22-ig csak 5.990.- Ft.
A te idődet is rabolják?
Dátum: 2018. szeptember 24..
Az utóbbi időben egyre sűrűbben került szóba , mind a személyes, mind a telefonbeszélgetésekben a vállalkozói hatékonyság  legnagyobb ellensége, az időrablás problémája. Az időgazdálkodás kulcskérdés, előrehaladásunk nagymértékben függ attól, hogy megfelelő választ adunk-e rá. A téma fontosságát a bőrünkön tapasztaljuk nap, mint nap, hisz a vállalkozói lét során igyekszünk minden percünket beosztani, hogy legyen idő a vállalkozásra, a családra és jó esetben a kikapcsolódásra is. Ennek érdekében igyekszünk a határidőnaplónkba beírt időpontokhoz tartani magunkat és ez remekül működik is egészen addig, míg a környezetünk ebben együttműködő.
Honnan jött ez most elő? Különféle témákban vállalkozó, szolgáltató ismerősök egyre gyakrabban mondják, hogy az ügyfelek nem tisztelik az idejüket. Megbeszélnek valakivel egy időpontot és az illető késik, vagy el sem jön a megbeszélt találkozóra. Jó esetben kimenti magát, bár az időt ezzel már nem adja vissza, rosszabb esetben elvárja, hogy az egész további programot csúsztassuk a kedvéért. Ennek következtében, ha nem állunk a sarkunkra, borul a határidőnaplónkban gondosan megtervezett időbeosztás - és nem csak a miénk -, a végére pedig a saját magunkra szánt időnk lesz megrövidítve. Olyan ügyfelem is van, akinek mindig késett egy vendége és ezt tudván, egy idő után arra a délutánra nem vállalt be mást, hogy ne kerüljön kellemetlen helyzetbe. Az illető természetesnek vette, hogy „barátok közt” ez így működik. Másik probléma, amit gyakran tapasztalok, hogy felnőtt gyermekek nem tisztelik a szüleik idejét. Megbeszélt találkozók alatt különféle ürüggyel hívogatják a szülőt, semmibe véve ezzel a tárgyaló-, vagy beszélgetőpartnert is. Innentől fogva ez már nem magánügy, hanem alapvető etikai és kulturális kérdés.
Ezoterikus körökben tartja magát az a tévhit, hogy az a jó ember, aki mindig „segít” és feláldozza magát másokért. Spirituális csoportok egy részében elvárás, hogy a segítő önzetlenül, értsd ingyen, bármikor segítsen, adja az idejét, a tudását, mintha tevékenységének semmi köze nem lenne az üzlethez. Az „üzleti életben” pedig, céges szinten, épp az ellenkezője az elvárt magatartás, hogy a vezető tűzzel-vassal képviselje az általa vezetett szervezet érdekeit , - miközben ha vannak felettesei, - azok igényeinek is próbáljon megfelelni. A mai nap kérdése, van-e vajon az önérvényesítő képességünkre utaló adat egy születési képletben?
Vannak olyan cégek, vagy emberek, akik látványosan fejlődnek, haladnak előre, bár nekik is lehetnek olyan időszakaik, amikor hajlamosabbak szétforgácsolni az idejüket, vagy előtérbe helyezni a mások érdekeit. Egy horoszkópból viszonylag pontosan lemérhetők ezek a periódusok, amikor fokozottan kell erre ügyelni. Egy vezetőnek természetesen nem csak a cége, hanem a családja is fontos és előfordulnak érdekütközések. Mégis meg kell tanulnia meghúzni a határt és nemet mondani, tiszteletben tartva ezzel saját magát, az általa képviselt ügyet, saját és a partner idejét is. Melyek azok a vezető típusok, akiknél ez magától értetődő természetességgel működik, és mi akadályozza a siker útján mindazokat, akik minden elvárásnak meg akarnak felelni? Ideje ezen elgondolkodni.
Az elkövetkező hónapok során az időgazdálkodás problémája „benne lesz a levegőben” és vagy kidolgozzuk rá a magunk stratégiáját és igyekszünk tartani az irányt, vagy napról napra átlépünk fölötte, akkor viszont ne csodálkozzunk, ha egy centit sem haladunk előre.
Felmondási hullám az őszi energiákban?
Dátum: 2018. szeptember 09..
Aki nemigen követi a sajtóhíreket, az is fölkaphatta a fejét a mostanában napvilágott látott hírek némelyikére. Milyen energiák állnak ezek mögött?
Vezető hír volt Dr. Zacher Gábor felmondása a Honvéd kórház sürgősségi osztályán, a kórház orvosainak lázadása, és ugyanazon a napon, aug 31-én, az ajkai kórház környékén is napvilágra kerültek hasonló információk. A mélyben halmozódó feszültség feltörni lászik. Nem véletlen az, hogy  -a föld és fém elem viszonylatában-  a forráshiányos egészségügyben törtek felszínre először a problémák, melyet aztán gőzerővel igyekeztek elsimítani az illetékesek.  Augusztus dupla jang fém időszak volt, a kínai asztrológia már az őszi hónapokhoz sorolja, ami köztudottan az aratás, a termés beérésnek időszaka. A jang fém az igazság, a harcos kiállás, a döntés, a gyengébbek, elesettek védelmezésének energiája és ha van mögötte konkrét cél, akkor bizony nem puszta vagdalkozás, hanem nagyon pontos találat a másik elevenébe.  Augusztus 31-én minden alkalmazkodóképességgel szemben ott állt a kendőzetlen igazság, legyőzve a megfelelési kényszert. (Jang föld kutya év, jang fém majom hónap, jin fa kecske nap: tiszta föld és fém elem, a nap egyetlen jin fájával szemben.)
Szeptember 7-én váltottak át az energiák a némileg más, kicsit szolidabb, ám még mindig erősen fém jellegű  Kakas hónapjára és egészen november kezdetéig kísérik az életünket. Érdekes módon, mindjárt szeptember 8-án megjelent a következő sajtóhír a  győri Rába Hotel összes pincérének felmondásáról.  Várható-e ebből országos felmondási hullám?
Egy biztos. Fém energiák jelenlétében könnyebben elvágjuk a kötelékeket. Minden tarthatatlan helyzet, ahol régóta lappang a feszültség, kiéleződik ebben az időszakban. A türelem fogytán (Jang víz, Kakas tükör)  és ez érinti mind a munkaadói, mind a munkavállalói oldalt. Üzleti találkozókon régóta visszatérő téma a munkaerőhiány, az országos szintű szakemberhiány, mely az élet minden területén érezhető már.  A cégvezetők egy része érzi ezt már és mindent elkövet, akár erőn felül is, emelve a juttatásokat a dolgozók megtartása érdekében. Kérdés, hogy adott árbevételből meddig lehet elmenni, hisz minden igazságnak két oldala van. A juttatások emelése nemcsak a dolgozók megtartása, hanem az új dolgozók "elcsábítása" érdekében is szükségessé vált, ez azonban nem növeli a régebben a cégnél dolgozók komfortérzetét, mert azt látják, hogy a sokszor kevésbé képzett és kevésbé tapasztalt, ergo a munkát nem a régi dolgozóktól megszokott színvonalon végző munkavállalók is megkapják ugyanazt a pénzt, amit ők. Ezek a folyamatok a cégeken belül nem várt problémákhoz vezetnek és csökkentik a régi dolgozók lojalitását, ami beindíthatja a dominó elvet, miközben a kieső dolgozók pótlása egyre nehezebb. Érdemes az új dolgozókat most beiskolázni, oktatást szervezni nekik, mert ebben a hónapban jobban törekednek a kiválóságra és az új ismeretek megszerzésére.
Az elkövetkező hetek folyamán érdemes ügyelni arra, hogyan kommunikálunk másokkal, hogy beszélünk pl. a dolgozókkal. Különös jelentőséget kaphat a dolgozók szemében ebben az időszakban, ha a béren kívüli egyéb eszközökkel is kifejezzük irányukba megbecsülésünket (jin fém hónap), ha partnerként kezeljük őket. Kerüljük a hirtelenséget, a meggondolatlan lépéseket, a türelmetlenséget! Ennek ellentétébe, a túlanalizálásba se menjünk bele. Ügyeljünk rá, hogy kinek mit mondunk, mikor, hol, kiről milyen információt adunk át, mert minden szavunk és tettünk hamar visszaüthet. Ez jó hír abban az esetben, ha jól bánunk a kommunikációval. Számíthatunk azonban rá, hogy botrányoktól hangos lesz a sajtó és nem baj, ha nem a mi sztorinkon csámcsog a világ.  A Kutya (év) - Kakas (hónap) között lévő konstelláció iskolapéldája a legújabb sajtóhír, a Szabó Tünde személye körül kipattant beiskolázási vita.
Az elkövetkező időszak energiái érintik a pénzügyeket is. Ha nagy terveink vannak és nincs hozzá elegendő forrásunk, nézzünk szét a lehetőségek között, mert ezekben a hónapokban ott lapulnak a források, kezdve az anyagitól a szellemiig, csak észre kell venni és alkotó energiává formálni őket.
Amennyiben ezzel  és az általános információkon túl, saját életével, cégével kapcsolatos energiákkal kapcsolatosan kérdése merülne föl, keressen bátran elérhetőségeinken.
Era-gon Road Show, Kecskemét 2018.06.04.
Dátum: 2018. május 27..
Az Era-gon Road Show következő állomása Kecskemét. A program helyszíne: Eyva-Ház testnek, léleknek, szellemnek   6000 Kecskemét, Hoffmann János u. 10.
Időpont: 2018. június 04-én, hétfőn 18 órától 20 óráig.
Az előadás címe: Üzleti jövőkép az asztrológia nézőpontjából
Viszonylag ismeretlen  területre kalauzol minket ezen az estén  Molnárné Gyürki Erika  közgazdász-kínai asztrológus, az Era-Gon Üzleti és Vállalati Asztrostúdió vezető elemzője.
Az este témája az üzleti jövőkutatás, boszorkányság nélkül, racionálisan.
Az előadásból kiderül, hogyan lehet összehozni  a vezetői döntéseknél a racionális és a spirituális, a közgazdasági és az asztrológiai szempontokat. Szó lesz pénzről, sikerről és emberi tényezőkről. Az előadást, mely interaktív és érdekes lesz,  kötetlen beszélgetés követi.
Várunk mindenkit, akit érdekel a kínai asztrológia közérthetően, szakszavak nélkül. Számítunk továbbá mindazokra az érdeklődőkre, akik üzlettel, vállalkozással foglalkoznak és tudják, hogy az üzleti-és pénzügyek nem állnak meg pusztán a számoknál. Az ő számukra lehet ez az este a leghasznosabb.
Top 1 kifogás az asztrológus elkerülésére
Dátum: 2018. április 18..
Munkám során gyakran megtörténik, hogy miután valaki elárulja a születési dátumát, aggódni kezd, hogy ezzel vajon mi mindent fed föl magáról? Félve kérdezik tőlem, hogy mit látok a horoszkópból? Látok esetleg valami rosszat?
Igyekszem megnyugtatni az ügyfeleimet, hogy nincs ilyen, egészen más szemlélettel nézem a képleteket.
A másik véglet, aki messziről elkerüli a találkozás lehetőségét is. A cégvezetőktől leggyakrabban hallott kifogás:
Az asztrológiának nincs tudományos alapja, pusztán népbutítás / kóklerség / nettó szélhámosság
Valóban vannak viták annak tekintetében, hogy tudomány-e az asztrológia, vagy sem. Nem is szeretném én ezt a vitát ebben a cikkben eldönteni. Tény, hogy régen az asztrológusok messze magasabb műveltséggel rendelkeztek, mint az átlag és igen nagy szerepet játszottak az uralkodók életében. Később az asztrológia a köznép körében is terjedni kezdett, gondosan ügyeltek azonban arra, hogy a legfontosabb információk az uralkodó elit kezében maradjanak. (Vajon miért?)
Ma reneszánszát éli mind a nyugati, mind  kínai asztrológia. A kérdés csak az, hogyan kapcsolódunk ehhez a trendhez. Definiálni akarjuk, tagadjuk a létjogosultságát,  - jókat vitázva embertársainkkal- , vagy felhasználjuk az általa feltárt törvényszerűségeket a boldogulásunk elősegítésére. Álláspontom szerint, ha nem lenne alapja, ha nem bizonyított volna, nem lett volna képes túlélni az elmúlt évszázadokat. Hiszem, hogy az asztrológia krónikásai által papírra vetett tapasztalatok, a képletből kiolvasható információk, értő kezekbe kerülve, olyan pluszt képesek nyújtani, amit tudományosan nem biztos, hogy meg tudunk magyarázni, valami miatt mégis működik.
Mi lehet ennél fontosabb hír,  például a vállalkozása előrehaladása szempontjából? Minél szokatlanabb  az információ, annál nagyobb az esélye, hogy versenytársai még nem használják, így Ön lehet az a szakmájában az, aki előnyhöz jut általa.
Közgazdászként én sem mindig ismertem az asztrológiai összefüggéseket, éreztem azonban, hogy van itt valami, amit nem tudok megmagyarázni. Végül az asztrológia megismerése után, a céget körülvevő energiákban, vagy a céget működtető emberek rejtett energiáiban találtam meg a választ. Azt a hiányzó láncszemet, ami élővé tette a közgazdaságilag kinyerhető száraz adatokat és segített kimozdulni egy olyan helyzetből, amiből a puszta számszaki elemzéssel nem sikerült volna.
Az Eragon Stúdió által kidolgozott elemzési módszert racionális asztrológiának szoktam nevezni, mert a vállalkozások elemzésénél ötvözi a közgazdaságtan és a vállalkozásfejlesztési eszköztár mentén feltárható információkat, a kínai asztrológia segítségével kirajzolódó őselemek és energiák egymásra hatásával. Mindez olyan ütőképes információcsomagot ad az elemzés iránt érdeklődő kisvállalkozók kezébe, amivel tisztába kerülnek erősségeikkel, vagy a háttérben megbújó valódi problémáikkal,  és megfelelő időzítés mellett tudnak elindulni abba az irányba, mely működésüket stabillá teszi, vagy elindítja őket egy növekedési pályán.
In order to provide you with the best online experience this website uses cookies. Delete cookies
Oldalunk a jobb felhasználói élmény érdekében cookie-kat használ.
Elfogadja a cookie-k használatát? Bővebb infó
Mik azok a cookie-k?
A süti (eredeti nevén “cookie”) egy olyan kis adatcsomag, amit az internetes szolgáltatások a böngészőben tárolnak el. Ez rengeteg webes szolgáltatás működéséhez elengedhetetlen technológia, amit 1995 óta minden jelentősebb böngésző támogat.
Számtalan internetes szolgáltatás használata múlik a sütiken. Ennek segítségével tud például bejelentkezni vagy éppen személyre szabott tartalmat elérni a neten.
Oldalunk minél magasabb színvonalú működésének biztosítása és a felhasználói élmény növelése érdekében sütiket („cookie”) használunk. A cookiet számítógépéről bármikor törölheti, illetve beállíthatja böngészőjét úgy, hogy a cookiek alkalmazását tiltsa. A cookiek alkalmazásának tiltásával azonban tudomásul veszi, hogy cookie nélkül az oldal működése nem lesz teljes értékű.
tel: +36 30 278 9863  |  skype: erika.gyurki  |  mail: Ez az e-mail-cím a szpemrobotok elleni védelem alatt áll. Megtekintéséhez engedélyeznie kell a JavaScript használatát.
Fejfájás ellen szelíd gyógymódokkal